Drama Terbaru SBS “The Escape of the Seven” Bermula Baik Pada Episod Pembukaan
Drama terbaru SBS The Escape of the Seven menunjukkan permulaan baik pada episod pertama.  Menurut Nielsen Korea (via Soompi), episod pertama drama tersebut telah mencatatkan rating 6.0 peratus, sekaligus menguasai tempat pertama dalam slot waktunya di semua saluran.  Drama tersebut dicipta oleh penulis Kim Soon Ok dan Joo Dong Min, pasukan disebalik pembikinan drama The Last Empress dan drama hit The Penthouse.  Dibintangi barisan pelakon bintang seperti Hwang Jung Eum, Uhm Ki Joon, Lee Joon, Lee Yoo Bi, Shin Eun Kyung, Yoon Jong Hoon, Jo Yoon Hee, dan Jo Jae Yoon, The Escape of the Seven mengikuti kisah balas dendam terhadap tujuh orang yang terlibat dalam kehilangan seorang gadis.